Ignatiy Nesterov. Ignatiy Mixaylovich Nesterov ((Rus: "Ignatiy Mixaylovich Nesterov"); 20.06.1983, Toshkent, Oʻzbekiston SSR, SSSR) – oʻzbek futbolchisi, „Qizilqum“ klubi darvozaboni. 2002-yildan buyon Oʻzbekiston milliy terma jamoasining asosiy darvozaboni hisoblanadi. Oʻzbekiston terma jamoasining eng yaxshi posbonlaridan biri. Oʻzbekiston Respublikasida xizmat koʻrsatgan sportchi (2009). Beshta Osiyo kubogida qatnashish boʻyicha mutlaq rekordchi (2004, 2007, 2011, 2015 va 2019-yillar). Oʻzbekiston futboli tarixidagi eng nomdor futbolchilardan biri. Oʻn uch karra Oʻzbekiston chempioni, oʻn uch karra Oʻzbekiston kubogi sohibi. Futbolchilik faoliyati. U kattalar futbolidagi debyutini 2001 yili „Dinamo“ (Samarqand) safida oʻtkazgan va oʻsha yili 24 ta chempionat oʻyinida qatnashgan. Bu jamoada oʻynab, 2002-yilda oʻzi qoʻshilgan oʻsha paytdagi mamlakatning eng kuchli klubi „Paxtakor“ murabbiylar shtabi vakillari eʼtiborini tortdi. Koʻp vaqtini „Paxtakor“da oʻtkazgan holda, u jamoaning asosiy darvozaboni boʻlgan va ketma-ket olti mavsum davomida jamoa bilan „Oltin dubl“ni qoʻlga kiritgan, soʻnggi yili esa 2007-yilda jamoa bilan Hamdoʻstlik kubogini qoʻlga kiritib, dunyoning eng kuchli jamoasiga aylangan. 2009-yilning iyul oyida Nesterov „Bunyodkor“ga oʻtib, klub bilan 3,5 yillik shartnoma imzoladi va shu yili Oʻzbekiston chempionligini qoʻlga kiritdi va Pavel Bugaloni tezda aosiy tarkibdan oʻz oʻyini bilan siqib chiqardi. SHundan soʻng jamoa bilan Oʻzbekiston kubogida yana uchta chempionlikni qoʻlga kiritdi, 2012-yilda esa OChL yarim finalchisiga aylandi. „Bunyodkor“ tarkibida oʻynab, asosiy tarkibda ham koʻproq maydonga tushdi. U ancha ishonchli edi, chempionat oʻyinlarida har bir uchrashuvda oʻrtacha bittadan kam gol oʻtkazib yubordi. 2013-yil oxirida u Toshkentning „Lokomotiv“ klubiga oʻtdi. 2013-yil oxirida u Toshkentning „Lokomotiv“ klubiga oʻtdi va bu jamoada 5 yil oʻynadi. Bu jamoada u ham asosiy darvozabonga aylandi va bir qator mamlakat chempionligini qoʻlga kiritdi. 2019-yil 9-yanvar holatiga koʻra, u Toshkentning temiryoʻlchilari uchun milliy chempionatda 123 ta oʻyin oʻtkazgan. 2019-yil Oʻzbekiston terma jamoasi bilan AFC Osiyo Kbogidan qaytganidan soʻng Saudiya Abistonining „Ohod“ jamoasi bilan shartnoma imzoladi. 2019-yil mavsumning ikkinchi qismida Toshkentning „Lokomotiv“ jamoasiga qaytdi. 2020-yilgi mavsum yozgi transfer oynasi vaqtida Navoiyning „Qizilqum“ jamoasi bilan shartnoma imzoladi va 3 yil davomida navoiyliklar tarkibida toʻp tepdi. U Osiyodagi eng mashhur va taniqli futbolchi va darvozabonlardan biri. Osiyo Kubogi-2019 da qatnashib, birdaniga ketma ket beshta Osiyo Kubogida qatnashib, Osiyoning mutlaq rekordchisiga aylandi. Muxlislar, jurnalistlar va ekspertlar uni Gianluigi Buffon bilan solishtirib, „Osiyolik Buffon“ deb atashadi. 2023-yilgi mavsum yozgi transfer oynasi vaqtida Navbahor jamosi tarkibiga jalb etildi va 29-iyulda 0.5 yilga shartnoma imzoladi. Terma jamoa uchun oʻyinlar. 2003-yilda Oʻzbekiston yoshlar terma jamoasiga qoʻshilgan. 2002-yil 21-avgustda Oʻzbekiston milliy terma jamoasi tarkibida Malayziya bilan oʻrtoqlik uchrashuvida rasmiy oʻyinlarda debyut qildi. Bir yil oʻtgach, u jamoa bilan 2004-yilda Qatarda boʻlib oʻtgan Osiyo Kubogiga yoʻl oldi va u yerda faqat bitta oʻyin oʻtkazdi – Turkmanistonga qarshi guruh turnirida. Kelajakda u keyingi barcha qitʼa chempionatlarida qatnashishda davom etdi: 2007-yilda Xitoyda boʻlib oʻtgan turnirda Nesterov 3 ta, 2011-yilda – 5 ta oʻyin oʻtkazdi va turnirning yarim finalchisiga aylandi, 2015-yilda Avstraliyada boʻlib oʻtgan Osiyo Kubogida - 4 ta oʻyinda jamoasining oʻyinlari darvozada himoya qildi. Darvozabon uchun oxirgi Osiyo kubogi 2019-yilda BAAda boʻlib oʻtgan Osiyo Kubogi boʻlib, u 35 yoshida oʻz jamoasining turnirdagi eng keksa futbolchisiga aylandi. Nesterov, shuningdek, beshta Osiyo Kubogida ishtirok etgan birinchi futbolchiga aylandi. Doping bilan bogʻliq muammo. 2019-yil Saudiya Arabistoni jamoasida tarkibida oʻynagan vaqtida futbolchining qonidan sportchilar uchun taqiqlangan modda borligi aniqlandi va 8 oy muddatga futboldan chetlashtirildi. Shaxsiy hayoti. Nesterov rus millatiga mansub va dindor pravoslav nasroniy, uning nasroniy eʼtiqodiga tegishli koʻplab tatuirovkalari bor, u rus va oʻzbek tillarida ikki tilda soʻzlashadi.